ERÉNYES NŐ
Hol is kezdjem?
Én…
Én beleszerettem a cselédünk fiába, akivel együtt nőttünk fel.
Hatalmas botrány lett a terhességemből,
és a fiú végül elmenekült.
Én is elhagytam a családomat, hogy megvédjelek.
Életemben először voltam szegény,
de életemben először voltam boldog is.
Kialudt a tűz?
Anya hoz szenet a kályhába.
Kicsikém!
Műtétre van szüksége.
Segítség kell az orvosi számlák kifizetéséhez.
Apám…
Búcsúzz el tőle!
És meg ne lásson senki!
Igen, apám.
Megígérték, hogy kifizetik a kezelésedet
és egy barátunkhoz küldenek, ha lemondok rólad.
De a döntést
nekem kellett meghozni.
És a valóság, ami az ajtón túl várt,
megijesztett engem.
Elmegyek Min-hóért.
Jó.
Jól vagy?
Ez…
Mit keresel itt?
Valamit el kell mondanom.
Úgy érzem…
nem tudtam elmondani azt, amit igazán akartam.
Sajnálom.
Anya hibája az egész.
Úgy sajnálom.
Bocsáss meg!
Jeong-suk!
Kerestelek otthon, de nem találtalak.
Jót beszélgettetek?
- Megjött az újság? - Igen, itt van.
- Tessék, kóstold meg! - Jó.
Nahát, ez isteni!
Igazán?
Ami Do-hyeont illeti…
Jöhetne hozzánk gyakrabban.
Muszáj megkóstolnia az édesanyja isteni főztjét.
Hát jó.
Majd mondom neki.
Jó reggelt!
- Üdv! - Jó reggelt, Ju-ri!
Nagyon vidámnak tűnsz ma, Geum-hui. Történt valami?
Igen. Megtaláltam a fiamat.
Kim nyomozó az.
Kim nyomozó a fiad?
Szentséges isten!
Tehát…
Ez nem egy tévésorozat,
hanem a valóság, igaz?
Hagyd már!
Ezt már én megkérdeztem tőle párszor.
Istenem, Geum-hui!
Annyi éven át kellett hallgatnod róla. Szörnyen nehéz lehetett neked.
Örülök, hogy megtaláltad a fiadat.
Köszönöm.
Féltem, hogy elítéltek majd.
Miért ítélnénk el? Nézz rám, én szingli anya vagyok!
Az én férjem meg börtönben ült.
Én elváltam, miután a férjem megcsalt.
Mondhatni, az életem kész dráma.
Igaz. Mi… Hogy is fogalmazzak?
Mind megosztottuk egymással a sebeinket.
Így még közelebb kerültünk egymáshoz.
Hogy érzed magad?
Még szinte fel sem tudom fogni.
Azt elhiszem.
De lassan majd megszokod az érzést, hogy van egy fiad.
- Gondoljátok? - Igen.
Ez olyan csodálatos!
- Nyomozó! - Üdv!
- Itt a fiad. - Biztos haza akar kísérni.
Üdv!
Helló.
Ugyan már, senki sem udvariaskodik így az anyjával.
Üdvözöljétek egymást egy kicsit több érzelemmel!
Te mondd azt:
„Hát megjöttél?”,
ő pedig azt feleli: „Igen, mama”.
Rajta, csináljátok!
Hát megjöttél?
Igen, ma…
Ma…
Mehetünk?
Jó ég, milyen késő van! Siessünk!
- Mi megyünk. - Sziasztok!
Mit szeretnél enni?
Vacsorázhatnánk együtt hárman.
Vacsora?
Én ma otthon eszem.
De olyan jó lenne!
Nem, a férjem hamarosan hazaér.
Élvezzétek csak a randevútokat!
Holnap találkozunk.
Nahát, korán hazaértél!
Nem Do-hyeonnal vacsorázol?
Hogy közelebb kerüljetek egymáshoz?
Nem akarok kapkodni. Még sok alkalmam lesz vele enni.
Igazad van. Menjünk be!
Ez kedves!
Miért?
- Az összes fotó remek. - Igazán?
Legszívesebben bekeretezném mindet.
- A modell szépsége a titok. - Inkább a fotós tehetsége.
HAJBŰBÁJ FODRÁSZAT
KIADÓ
Nem hittem, hogy máris meghirdeti.
Most biztos dühös vagy.
Nem. Megnéztem egy helyet Oksanban. Egész jó.
Itt a lehetőség, hogy meghódítsam Oksant.
Mindennap hazakísérsz. Ma indulj először te haza!
- De én szívesen hazakísérlek. - Ugyan! Késő van.
Holnap nem tudsz majd felkelni. MI lesz, ha elkésel munkából?
Ha ellenkezel, a végén én kísérlek haza.
Na jó.
Vigyázz magadra!
- Te is. - Rendben.
Szia!
- Indulj el te! - Nem, te indulj el!
Menj!
- Rajta! - Vigyázz magadra!
- Te is!
Jaj! Az egyik hotteok Dae-geuné.
WONBONG GYÓGYSZERTÁR
Mi a…
Nem tudod kiverni a fejedből?
Hogy?
A történteken gondolkozol, igaz?
Igen.
Jó lett volna Geum-huival vacsorázni,
de nem akarok erőszakosnak tűnni.
Elég kínos ez a helyzet, igaz?
Igen.
De…
Ez természetes.
Hisz 30 éve nem láttátok egymást.
Idővel jobb lesz.
- Gondolod? - Igen.
Szerencsére van időtök, hogy megismerjétek egymást.
Nincs sok ideje.
Jövő héten várják. A megoldatlan ügyek csoportjához kerül.
Ez elég váratlan.
Van egy gyerekeltűnési ügy, ezért kimondottan magát kérték.
Biztos hallották, hogy megoldotta az itteni gyerekrablásokat.
Persze nem túl szerencsés,
hogy Szöulba kell mennie most, hogy megtalálta az édesanyját,
de hisz ide is úgy került,
hogy az előző ügye miatt érdekelni kezdték a gyerekeltűnések.
Igaza van, de…
Gondolja át!
Nemzetközi örökbefogadás is van az ügyben,
ezért olyasvalaki kell nekik, aki beszél angolul.
Sajnálom, rossz a gyomrom.
Sokáig voltam bent, ugye? És biztos büdös is van.
Semmi baj!
Kérdezni szeretnék valamit.
Mit?
Már jó néhány nap eltelt.
Bár Dae-geunon nem feltétlenül látszik,
de ő egy gazdag család sarja, ezért most biztosan szenved.
Heo asszony azt akarja, hogy dobjam ki a patikából,
de még húzom az időt.
Istenem!
Ez mennyeien néz ki.
Nem örülök, hogy itt látlak.
Annak örülni fog, amit mondani fogok.
Igen?
Végre elhatároztad, hogy szakítasz a fiammal?
Igen.
Szakítok vele.
Tényleg? Meggondoltad magad? Ez a beszéd!
Helyes döntést hoztál.
De van egy feltételem.
Egy feltételed? Azon kívül, hogy visszakapod a szalonodat?
Igen.
Ju-ri!
Holnap akartam neked odaadni,
de odaadhatom már most.
Ajándék.
Ha állványt használtam volna, még jobb lenne.
- Legközelebb… - Nem.
Nem lesz legközelebb.
Szakítani akarok veled.
Hogy?
Szakítsunk!
Miről beszélsz?
Viccelsz, ugye?
Miért kéne szakítanunk?
A szalon miatt?
Tudom, hogy nehéz, de ha kitartunk…
Akkor mi lesz? És ha anyád megmakacsolja magát?
Akkor mihez kezdünk?
Biztosan megértesz.
Ju-ri!
Tudom, hogy buta és ügyetlen vagyok.
Önzés tőlem azt kérni, hogy maradj velem…
de nem tudok élni nélküled.
Ne csináld ezt, Ju-ri!
Ju-ri!
Tehát van 21 vibrátor. Tangabugyik?
Van 15 rózsaszín, 16 fekete
és hét gyönggyel kirakott.
Van hét doboz óvszer.
Mi van Ju-rival?
Azt mondta, fontos dolga van, de később majd elmeséli nekünk.
Várjatok!
Halló! Fantázia Fehérnemű.
Do-hyeon!
Értem.
Jó.
Randevútok lesz? Mi befejezzük ezt, menj csak!
Do-hyeon valamit mondani akar nekünk.
Meghívott minket vacsorára.
- Engem is? - Igen.
Akkor ti menjetek haza korán!
Ha tudtam volna… Nem vagyok nagyon slampos?
Gyönyörű vagy.
Te mindig csinos vagy, Geum-hui.
Úgy örülök nektek! Biztos nagyon boldog vagy.
Tehát ha meghozod a döntést, akkor jövő hónapban elmész?
Igen.
Ezt akartam megbeszélni veletek.
Legalább két évig leszek távol,
de lehet, hogy tovább.
Mit gondolsz?
Hogy?
Nem kell az engedélyemet kérned.
Tedd azt, amit szeretnél!
Te mit gondolsz, Jeong-suk?
Hogy mit gondolok?
Hogy ez így nem jó.
Hogyan?
Nyilván el kell menned. Ez fontos munka.
De ti ketten nem válhattok el így egymástól.
Ezt a hetet ennek a projektnek szenteljük.
Projektnek?
A „Kerüljünk Egymáshoz Közelebb Projektnek”.
GEUMJE POLGÁRAINAK ÉS KÖZBIZTONSÁGÁNAK VÉDELMÉBEN
Várj!
Csomagoltam neked ebédet.
Értem, köszönöm.
De ne habzsolj, jó?
Első rész. Az iskoláskor szépségei.
Az anya által csomagolt ebéd.
Tessék.
Esernyő.
Honnan jött ez a vihar?
Valóban esik.
Második rész.
Anya elmegy eléd egy esős napon.
Harmadik rész.
Egy ital anyával.
Hadd töltsek!
- Egészségünkre! - Igen.
Jeong-suk, te nem iszol?
Én ma rólatok gondoskodom.
Hozok még italt.
Majd én.
Ezt nem eszem meg.
- Miért nem? - Mi a baj?
- Mert nem akarom. - Nem akarja megenni a répát.
Mondtam neki, hogy egészséges, de akkor sem.
Mint egy gyerek!
Te meg a margitvirágot nem etted meg a hallevesben!
Az csak dekorációként szolgál.
Számomra a répa a dekoráció.
Ezt az ostobaságot! Én a répa miatt imádom ezt a fogást.
Én meg a hallevest a margitvirág miatt.
Muszáj, hogy a tiéd legyen az utolsó szó?
Bent is alhatnék, de olyan furcsa lenne.
Én is így érzem.
Amikor nálad kezdtem dolgozni,
nem hittem, hogy ilyen jó barátok leszünk.
Hát igen.
Az élet csupa meglepetés.
Eleinte kicsit nehéz volt velem, igaz?
Nem csak kicsit. Nagyon nehéz volt veled.
Mi? Egek!
De te is sokat változtál. Eleinte mereven elutasítottál mindent.
Nagyon tartózkodó voltál, most viszont felszabadult vagy.
Mert jól érzem magam veled.
Igaz is!
Mi a projekt következő része?
A projektnek vége.
- Hogy? - Láttam, hogy vitatkoztok.
Kellően közel vagytok egymáshoz.
Most már feszengés nélkül lehettek együtt.
Gondolod?
Igen.
Én pedig holnaptól a munkára koncentrálok.
Rendben.
Yeong-bok szólt, hogy holnap később jön.
Tényleg.
Holnap van a nagy nap, igaz?
Nahát Eun-ji, ma nem nyűgösködsz.
Talán tudod, hogy ma jön haza apa?
Tudod?
Yeong-bok!
Fáj?
Rúgj bele a másikba is!
Várj!
Nem rúglak meg. Még haza kell gyalogolnod.
Egyél!
És nincs több ostoba gondolat!
Mostantól csak az számít, hogy megháláld Geum-hui kedvességét.
Hogyne.
Ezen kívül
teljes mellszélességgel kell támogatnod engem.
A jósnő megmondta, én hozom meg a család szerencséjét.
Rendben. Megteszek mindent, hogy ne kelljen törődnöd
sem a háztartással, sem a lányokkal.
Add ide Eun-jit, és induljunk!
- Kérlek! - Felejtsd el!
Csak ma engedtek ki. Nem vagy fáradt?
Nincs jogom fáradtnak lenni.
Gyere apához, Eun-ji! Gyere apához!
- Jól van. - Gyere ide!
Lassan! Alszik? Így jó?
- Istenem, kicsikém! - Jól van.
Lassan! Előbb vedd ezt le!
- Így nem kap levegőt. - Nesze!
- Majdnem minden elkelt. - Óvszerből és kombinéból új készlet kell.
Beszélek az igazgatóval.
Így meggazdagszunk!
Biztos jól vagy, Ju-ri?
Ahhoz képest, hogy most szakítottatok, boldognak tűnsz.
Nem jártunk sokáig. És most nem érek rá ezen tipródni.
A legjobb gép a fotós diákoknak.
Gyakorolj vele, és a következő félévben visszamész az egyetemre.
Rendben?
Dae-Geun!
Hallasz engem?
- Hogy? Ja, jó. - Azt tanulhatsz, amit szeretnél.
Akkor miért lógatod az orrod?
Mi a baj? Nem örülsz?
Örülök.
Kösz, anya.
Azt hittem, pár nap alatt helyrejön. Meddig lesz még ilyen?
Mi volt ez? Az évszázad románca?
De van egy feltételem.
És mi lenne az?
Engedje Dae-geunt vissza
fényképezést tanulni.
Tessék?
Hagyjam a fiamat fotózást tanulni? Ez a feltétele annak, hogy szakíts vele?
Látta már őt fényképezni?
Csak úgy ragyognak közben a szemei.
Biztosan be fog futni.
Jaj, meghaltam!
Meghaltál?
Üdv, főbérlő asszony!
Anyukád jól le fog szidni, amiért ilyesmit játszol.
Anya legtöbbször hagyja, hogy azt tegyem, amit szeretnék.
Micsoda anya az ilyen?
Én nem engedek olyasmit a gyerekeimnek, amit helytelennek tartok.
Ebben nem ismerek pardont.
Egy szülő sem győzheti le a gyerekét.
Az, aki jobban szereti a másikat, végül mindig enged.
Istenem!
WONBONG GYÓGYSZERTÁR
Ju-ri!
Ez yulmu tea.
Tele vagyok. Nem biztos, hogy meg tudom inni.
Örülök, hogy ízlett az étel.
Mivel holnap elmész, különlegesen jó vacsorát akartam főzni.
Kissé csalódott vagyok.
Miért?
Mert elmegyek,
és téged ez nem zavar.
Engem elszomorít, hogy fogy az idő.
Sosem voltam még ilyen boldog és kiegyensúlyozott.
Én sem.
De igyekszem optimista maradni.
A távozásodat arra használom, hogy a munkára koncentrálok,
így nem fáj annyira.
Hazudik.
Hogyan?
Anya tegnap is sírt.
Anya, tényleg elmegy a batárod?
Igen. Holnap búcsúzunk el tőle.
- Ne sírj majd! - Miért?
Fontos ügy szólítja el innen.
Ha sírunk, azzal fájdítjuk a szívét.
Még ha csalódott és szomorú is vagy,
tartsd vissza a könnyeket, jó?
Anya, te sírsz?
Nem sírok.
Nem is sírtam. Csak belement valami a szemembe.
Tessék.
Ez mi?
A búcsúajándékom.
Ajándék?
A gonggi és a ddakji. Ezek a kedvenc játékaid.
Szöulban nem leszünk ott, anya és én.
Unatkozni fog.
Igazad van.
Köszönöm.
Megölelhetlek?
Hívjon fel, ha unatkozik!
Rendben.
Én is kérek egy ölelést!
Nekünk még sok időnk van ölelkezni.
Ez a nap most rólunk szól.
Köszönöm, Min-ho.
Ha a nyomozás beindul, elfoglalt leszek.
Nem biztos, hogy elérsz.
Semmi baj.
A prospektusnak hála rengeteg a megrendelés.
Én is elég elfoglalt leszek.
Tegyük mindketten a dolgunkat…
és sikeres emberként találkozzunk újra!
Rendben.
Most megyek.
Jól van.
Vezess óvatosan!
És egyél rendesen munka közben is!
Jó.
Köszönöm.
Még találkozunk…
anya.
Jól van.
Várni foglak.
Jó.
A fizetésünk!
Honnan tudhatta a tolvaj,
hogy ma van fizetésnap?
A szomszéd városban több betörés is volt.
Talán ugyanaz az elkövető?
- Nem hinném. - Akkor ki volt?
Az ajtó nem sérült meg.
És ez a lakat is ép. Egy rabló levágta volna.
Magukon kívül tudja bárki a kódot?
Csak Shin igazgató.
- Shin igazgató. - Ma jön ide, nem?
Azt mondta, délután indul vidékről.
Felhívjuk a nagyfőnököt a szöuli boltban?
Erről muszáj tudnia.
- Már hívom is. - Jó.
Mi az?
Nem él a szám.
- Az lehetetlen. - Mit jelent ez?
Mi ez az egész? Mit tegyünk?
Nyomozó, most mit tegyünk? Nem él a szám? Mind éhen fogunk halni!
Nyugodjon meg!
Tehát Szöulban valóban volt egy bolt, de bezárták?
Igen.
Egy évvel ezelőtt nyílt, de pár hónap alatt csődbe ment.
Biztos, hogy profi bűnözők.
És ezek szerint a vezérigazgató is benne volt.
Akkor sem értem.
Ha pénzt akartak, miért jöttek vidékre? Miért nem egy nagyvárosban próbálkoztak?
Ugye?
És eddig rendesen kifizettek.
Miért csak utolsó fizetésünket lopták el?
Azért négyünk fizetése együtt elég szép összeg lehet.
A legnagyobb gond az,
hogy eladható áru sem maradt.
Jeong-suk!
Sajnálom, de…
Nem bánjátok, ha hazamegyek?
- Persze, menj csak! - Menj!
Nehéz volt az elmúlt néhány nap.
Jeong-suk nagyon odavan.
Érthető.
Neki volt leginkább szívügye ez a vállalkozás.
Még sosem láttam őt ilyennek.
Én sem.
Ezt nem tudom elhinni.
FANTÁZIA
HAN JEONG-SUK, TERÜLETI VEZETŐ
Halló!
Egy műpéniszt?
Sajnos, épp kifogytunk belőle.
És mikor tudok venni?
Hát…
Fogalmam sincs,
mikor tudunk újra eladni bármit.
Sajnálom!
Mi van már? Miért csinálod ezt velem?
Mi rosszat tettem?
Miért szúrtál hátba? Miért?
Halló!
Jeong-suk! Én vagyok az. Nem jössz be dolgozni?
- Hogy? - Mind rád várunk.
Siess!
Szia!
Jeong-suk!
- Uramisten! - Szia!
Gondoltam, rendet kéne raknunk, hogy tiszta fejjel tudjunk tervezni.
Kifizettem az iroda havi bérleti díját.
Geum-hui!
Tegnap nyafogtam egy sort Na nyomozónak.
Így lelkesebben dolgozik.
Én meg lerajzoltam a vezérigazgatót és az igazgatónőt.
Lemásolom és szétosztjuk a rajzokat.
- Igen, Yeong-bok ügyesen rajzol. - Bizony, jól rajzolok.
- Mutasd őket! - Tessék!
Ez az igazgatónő.
Ez pedig a vezérigazgató.
Mit gondoltok?
Ezek alapján pikk-pakk elkapjuk őket.
Ezt azért kétlem.
Mi? Most mit nevettek? Miért? Pont úgy néznek ki, mint a rajzon.
Sajnálom.
Ti mind úgy igyekeztek,
én meg gyerekként viselkedtem.
Ne mondd ezt!
Te buzdítottál és bátorítottál minket, amikor rossz passzban voltunk.
Te elvesztetted azt, amiért olyan keményen dolgoztál,
ezért most mi buzdítunk téged.
Így van. Ne sírj!
- Várjatok! - Jó.
Halló?
Na nyomozó vagyok a geumjei rendőrségtől.
Üdv, Na nyomozó!
A vezérigazgatót, Kim Mi-rant talán hamarosan elkapjuk.
Igazán?
Felhívtam egy kollégát az incheoni rendőrségen.
Kaptak egy fülest, hogy Kim Mi-ran egy motelben bujkál.
Szólnak, ha sikerült elkapniuk. Legyenek még egy kicsit türelmesek!
Nagyon gondosan járok el az ügyben.
Értem, köszönöm.
- Elkapják őket? - Azt hiszem.
Mennem kell.
Incheonban sok motel van. Mit akarsz csinálni?
Nem tudok tétlenül ülni.
Tudnom kell, mi történt.
Én fogok…
az ügy végére járni.
EGY HÉTTEL KÉSŐBB
Köszönöm.
Rég láttam, Kim vezérigazgató.
ARANY MOTEL
Mondjon valamit!
Minden hazugság volt? Mondott egyáltalán egyszer is igazat?
Biztos úgy érzi, kezdettől átvertem.
De ez nem igaz.
Biztos voltam benne, hogy ez bomba üzlet lesz.
Ezért fogtam minden megtakarításomat, amit kereskedőként félretettem,
és boltot nyitottam.
Eleinte a kíváncsiság behozta a vevőket, jól ment az üzlet…
Nem tudom, mikor kezdődött,
de özönleni kezdtek a szeméremsértés miatti feljelentések.
Tüntettek a boltnál, „társadalmi métely”-nek nevezték.
Egy idő után elmaradtak a vevők.
Kitartottam, amíg tudtam,
de hat hónap után be kellett zárnom.
Meg akartam halni.
De nem voltam képes csak úgy feladni.
Ezért kerestem egy helyet, ahol senki sem ismer.
Ez túl nehéz.
- Várj! - Mi az?
Itt nem fognak kiutálni minket?
Nem. A helyiek nem tudják, mi történt Szöulban.
Itt nem ismernek minket. Ez a hely tökéletes.
Igyekezzünk!
Told!
Rajta!
Ez volt Geumje?
Shin vette át a belső feladatokat, például az alkalmazottak oktatását.
Én közben eladtam a kocsimat,
hogy a pénzből árut vehessek.
Maga és társai ügyesebbek voltak a vártnál.
Azt hittem…
Azt hittem, újra beindul az üzlet.
De?
Letartóztatták a fickót, aki behozta az országba az árut.
Valaki biztos feljelentette.
Azért menekülök, mert a rendőrök ki akarnak kérdezni.
És most mit tegyünk?
Én sem tudom.
A fenébe is!
De miért mi keressük a választ erre a kérdésre?
Hogyan?
A vágy önmagában nem bűn,
de az igen, ha sötét és beteges módon éljük ki.
Ezért akarok nyíltan beszélni a szexualitásról.
Miért akadályoznak meg ebben folyton?
Vonatkozó jogszabályok híján
a népegészségügyieket meg az adóhivatalt küldik ránk.
Kim Mi-ran, itt a rendőrség!
Egek!
Mi? De…
Kim Mi-ran, itt a rendőrség!
Ha hisz benne, hogy helyes, amit teszünk,
akkor ne adja fel, keressen megoldást!
Én is ezt fogom tenni.
Ha tíz másodpercen belül nem nyitja ki, betörjük az ajtót.
Tartson ki! Még találkozunk.
Tényleg ki akar…
Ezúttal hová tűnt?
A kereszteződés felé tart.
- Kapd el! - Igenis, uram.
Egyébként maga kicsoda?
Nos…
Ha hisz benne, hogy helyes, amit teszünk,
akkor ne adja fel, keressen megoldást!
Milyen volt?
Valóban elrepített egy mesevilágba?
Igen.
Mindenkitől őszinteséget kérünk,
így nekünk is őszintének kell lennünk.
Mire vágytok a szívetek mélyén?
Már nincsenek kétségeim.
GEUMJE MŰSZAKI CIKKEK
Az első helyre esélyes még a Tudom Seo Taiji and Boys előadásában.
Szerintem be fog futni.
Akik képesek túlélni olyan megpróbáltatást,
ami mást elpusztítana, többnyire elérik a céljukat.
Ő ilyennek tűnik.
A Tudom sorozatban már a második héten szerzi meg az első helyet.
Gratulálunk!
Seo úr, itt a trófea.
Ez egy boldog befejezés.
Gratulálok!
Mondja, milyen érzés?
Nagyon boldog vagyok.
Sokan igyekeznek új dolgokat kitalálni.
A lényeg, hogy ezek az emberek
erősek, bátrak és optimisták legyenek.
Hogy küzdjenek az álmaikért és a céljaikért.
A mai műsor zárásaként jöjjön a Tudom Seo Taijival!
- Köszönjük! - Köszönjük!
NÉGY ÉVVEL KÉSŐBB
Nézd a lufikat!
- Lufik? - Vegyél nekem lufit!
Ne légy nevetséges!
HAN JEONG-SUK ÜZLETE
- Üdv! - Isten hozta!
Gratulálok!
- Ez mind Han igazgató érdeme. - Ne túlozz!
Mi ez a sok lufi?
Először virágot akartam hozni, de úgy döntöttem, a lufi jobb lesz.
Remélem, az üzlet szárnyalni fog,
mint ez a lufi.
Ez olyan romantikus!
De nem neked szól.
Vedd észre magad! Mi odakint várunk.
Hagyunk titeket. Előkészülünk odakint.
Jó.
ÜNNEPÉLYES MEGNYITÓ HAN JEONG-SUK BOLTJA
Köszönöm.
Hát megcsináltad.
Mondtam, hogy sikeres emberként találkozunk.
Én tartottam a szavam.
Segíthetek bármiben?
Igen.
Lehetnél az első vásárlónk.
A nyitás alkalmából kedvezményt is adunk.
Értem.
Csak vicceltem.
Hamarosan kezdődik a megnyitó. Örülnék, ha részt vennél.
A megnyitón?
Kész vagy, Jeong-suk?
Izgulok. Mintha most kezdődne minden.
Minden rendben lesz.
Hát persze. Négy év telt el. Azóta megváltozott az emberek véleménye.
Gondolod?
Oké, készüljetek fel!
Ollókat kézbe!
Egy, kettő,
három!
- Ez az! - Gratulálok!
Gratulálok.
Sikeres leszel.
Geumjében kilő majd a születésszám.
Ugyan már!
- Tűnés! - Tűnés!
Erkölcstelenség, a társadalom mételye! Nem kell ilyen bolt!
- Tűnés! - Tűnés!
- Mégsem változott semmi. - Tűnés!
Vigyék innen a családellenes ideológiájukat!
- El innen! - El innen!
- Még hosszú út áll előttünk. - Menjünk be egy kicsit!
- Nem. - Tűnés!
- El innen! - El innen!
Nem fogok most meghátrálni.
Vigyék innen a családellenes ideológiájukat!
- Tűnés! - Tűnés!
- Erkölcstelenek! - Erkölcstelenek!
Ha az utunkba állnak,
akkor a magasba szállunk…
még ha időbe is telik.
Úgy van.
Bizony.
Igen.
ERÉNYES NŐ
KÖSZÖNJÜK RA MI-RANNAK
A feliratot fordította: Kisházi Viktória